Hoe vinnig kan jóú kantoorstoel ry?Skermgreep uit die video Die jaarlikse ISU-1 Hanyu Grand Prix, waar deelnemers in spanne van drie hul uithouvermoë in kantoorstoele toets, het in Hanyu, Japan, afgeskop. Tsuyoshi Tahara het Le Mans en Formule Een as inspirasie gebruik en die eerste wedren is in 2009 gehou. Dit was baie gewild en nou, tien jaar later, neem 55 spanne deel aan die kompetisie. Deelnemers reis tot 600 km ver om aan die wedren deel te neem. Tien soortgelyke geleenthede sal vanjaar in Japan aangebied word. Die spanne gebruik gewone kantoortoerusting en het twee ure om soveel as moontlik rondtes af te lê om die 200 meter lange baan. Hulle kan enige manier gebruik om hulself aan te dryf, solank dit op eie krag is. Alle deelnemers het hul bene gebruik en die stoel agteruit gestoot. Verlede jaar se wenners, Kitsugawa Unyu, het weer vanjaar die eerste prys gewen. Hulle ontvang 90 kg rys.